[{"text_idx": "#000000", "text": "Veebiarhiiv alates 2004. aastast ta\u0308naseni"}, {"text_idx": "#000002", "text": "Mehis Heinsaarel on meeldivalt pisike poeetiline jalaja\u0308lg \u2013 umbes 25 kirjutamisaasta kohta alles teine luulekogu."}, {"text_idx": "#000004", "text": "Mehis Heinsaare luulekogu ilmus o\u0303igel hetkel \u2013 syvenenud sygises, vastu hingede\u00adaega, kus tundlikumad natuurid vaatavad yle oma suvest leitud varandused (kas kevadeni ikka ja\u0308tkub?) ja loodivad ha\u0308maral foonil oma hingepo\u0303hja. Selles ajas a\u0308rkavad ma\u0308lestused, elavneb fantaasia, kuid vo\u0303ivad syveneda ka traumad ja yksindus. Seda inimhinges toimuvat mystilist valguse ja varju vaheldumist esindab ka raamatu riidest kaante, surutryki, musta ja halja vahel liikuv kuparde faasidega kujundus."}, {"text_idx": "#000005", "text": "Avatakt \u201eO\u0303nn tuleb kaugelt\u201c sisendab lootust. Aga lootust ei tooda keskealisele kandikul ka\u0308tte. See ootab alles seal meele\u00adheite metsa ja surmavarju oru taga, kui meil on julgust minna. Yks raamatu telg on ehk po\u0303demise telg, kus viibitakse vahel \u201eveidras tu\u0308lpimuse lummuses\u201c (lk 23). Resigneerunud ma\u0308a\u0308nduvad maastikud ko\u0303nelevad keskea\u00adkriisist \u2013 seisundist, kus vormub po\u0303hjamaalase sydasygislik to\u0303demus \u201ero\u0303o\u0303m on nii haruldane\u201c (lk 20-21)."}, {"text_idx": "#000006", "text": "Kujundite tragismiaste on erinev. Hing vo\u0303ib olla \u201ehele pleekinud seintega tuba\u201c (lk 24), oma sumbumust vo\u0303idakse tajuda jo\u0303est eraldunud abajana (lk 25-26), kuid siis muutub loodus a\u0308hvardavamaks ja eluka\u0308sitlusse sugeneb dekadentlik allaka\u0308igu-paatos. Tumedate kujutluste maailm hakkaks nagu kehastuma, kombatavaks ja kuuldavaks saama (lk 11, 29). Sellega liitub vahel gootilik stilistika ja taotluslik o\u0303uduselement (\u201eKa\u0308a\u0308bus\u201c, lk 44-45, \u201eVolbrio\u0308o\u0308 luuletus\u201c lk 38 jt), mida igayks vo\u0303tab vastu so\u0303ltuvalt oma hirmuhorisondist ja ytleb, et \u201epa\u0308ris jube!\u201c vo\u0303i \u201eno on alles kirbutsirkus!\u201c."}, {"text_idx": "#000007", "text": "Eks kirjutanud Mehis nende luule\u00adtuste aegu ka oma hirmu ja o\u0303uduse juttude kogumiku \u201eYlikond\u201c (2013) palu, mis lahkavad allaka\u0308imist ja tahtejo\u0303uetuse triumfi pa\u0308ris panoraamselt. Motiivi\u00adsiirded ja meeleolu lainetused luule ja proosa vahel on ysna loomulikud asjad. Ma\u0308letan, et kord selle perioodi kestel kylastas ta mind Toome korteris, tuues inspiratsiooni hoidmiseks kaasa o\u0303o\u0303vastavaid substantse, mille na\u0308gemine oleks isegi vana Hitchcocki va\u0308risema ja voodi alla peitu pugema pannud \u2013 gin long drink\u2019i ja ponts\u030cikuid. Huhh, eriti need ponts\u030cikud \u2013 siiamaani jooksevad kylmava\u0308rinad yle ihu."}, {"text_idx": "#000008", "text": "Elu piitsutab vahel meid ko\u0303iki. Ma\u0308letades hinge pimedaid o\u0308id ja lugedes ridu \u201eainus erinevus / minu ja kummituse vahel / on va\u0308sinud a\u0308revus\u201c (lk 35), meenu\u00adtasin Mehise kahvatust, na\u0308rvivalusid ja unetusi neil \u201ekriminaalse melanhoolia\u201c (Trakl) aegadel. Ei saa o\u0308elda, et sellised luuletused oleksid liiga lihtsalt tulnud. Peale pahaendelise kujutlusra\u0308nnu (\u201eKeskpa\u0308evatu\u0308hjus\u201c, lk 42-43) vo\u0303ib selle dekadentsi mo\u0303ni varjund aga ka pa\u0308ris o\u0303dus olla (\u201eAbuulia\u201c, lk 40-41)."}, {"text_idx": "#000009", "text": "Pisikeses poeemis \u201eApoloogia nurjumisele\u201c (lk 50-53) on autor leidnud huvitava stiiliregistri, kus luuserlikud hingera\u0308nnud ja tumedad jo\u0303ud enesesajatusega ka\u0308tlevad. See on po\u0303demise manifest. Eesti luulest midagi sellist ei meenu. Ometi on midagi nagu pisut talviklikku selles, kuidas luuletuste minategelane end pidevalt paariana tunneb ja poole suuga kuraditki nimetab. Kuid siis antakse muutusevo\u0303imalus. \u201eSaladus on la\u0308hedal\u201c (lk 62-63) kvalifitseerub va\u0308ikeseks maagilise realismi meistriteoseks \u2013 eriti meeldib kummaline ymberlylitus lo\u0303pus."}, {"text_idx": "#000011", "text": "Mehise yks pa\u0308a\u0308semisnipp tundub olevat traumade ja spliini mytologiseerimine. Ka\u0308iku la\u0308hevad pisut grimmilikud muinasjutumotiivid, toad, linnud, vohav taimestik, proosast tuntud boschi\u00adlikud metamorfoosid ja iharus (\u201eU\u0308lesto\u0303usmine\u201c, lk 85-86). Vahel ko\u0303rvutub see kadunud Andres Ehini muhedalt ta\u0308iskuise laadiga."}, {"text_idx": "#000012", "text": "Luuletus \u201eKusagil keset elu\u201c (lk 34) tekitab kahetise mo\u0303ju. Mehisel tihti esinev motiiv, Castaneda raamatutest tuntud tootemliku la\u0308htega isiklik jo\u0303ud kontrasteeritakse va\u0308ikekodanlik-perekondliku oleskeluga. Luuletus meeldib nii kujundite (kevado\u0303htune ko\u0303rvukra\u0308tsu lend on midagi erilist), meloodilise keele kui ka seda la\u0308biva elegantselt irdriimi la\u0308hedale ja\u0308a\u0308va riimitelu poolest, mida uuemas luules harva kohtab. Teisalt tundub mulle, et siin on tehtud natuke naiivne vastandus \u2013 lapsed on ta\u0308pselt sama mytoloogilised olendid kui ko\u0303rvukra\u0308tsud. Mu peas toimub lyhike maadlusmats\u030c, kus autori poeetiline o\u0303nnestumine seljatab yhe lugeja ideoloogilise eriarvamuse."}, {"text_idx": "#000014", "text": "Kui mo\u0303tlen end 1990ndate aastate Tartusse, siis na\u0308en teda seal just luuletajana. Ta oli \u201eunistaja noor / juustes kel puhus aprillikuu tuul\u201c (lk 64), sest tookord kandis ta neid tihti veel lahtiselt, mitte ainult patsis. Ta meenub plokkflo\u0308o\u0308ti ma\u0308ngiva ja veini joova kahe na\u0308oga janusena, kelle pool ko\u0303las tihti mo\u0303ni hilisema Pink Floydi vo\u0303i Marillioni lo\u0303putute passaaz\u030cidega lugu, lyyrilise ja vahel ka vempe ta\u0308is Karksi-Nuia poisina, kellele Supilinna boheemlaselu va\u0308ga orgaaniliselt sobis. Ta tubades vedeles pisikese ka\u0308ekirjaga ja kergelt soditud lehti, mille segasummast vo\u0303rsus seitsmekymnendate ja kaheksakymnendate po\u0303hjaga (Peep Ilmet, Lembit Kurvits, Taavi Tuulik, Aivar Rumvolt, ehk isegi Sulev Kybarsepp) tugeva va\u0308ikelinliku seosega sentimentaalne, kujutlusma\u0308nge ta\u0308is ja loodusaldis luule. Kuigi alati ei ole see sugugi nii taltsas, kui eelpoolne nimekiri vo\u0303iks eeldada \u2013 Mehisele meeldivad ka poeetilised so\u0308o\u0308stud, tundeline iroonik Priidu Beier ja syrreaalne erootik Willem Roggeman."}, {"text_idx": "#000015", "text": "Mehis Heinsaare raamatu u\u0308ks telg on kahtlemata kirgastus, o\u0303rnuses, va\u0308es ja vaatluses olemine, kus saladus vestleb poeediga ja olukordadele ilmuvad va\u0308ga huvitavad varjundid."}, {"text_idx": "#000016", "text": "Raamatu teine telg on kahtlemata kirgastuse telg, o\u0303rnuses, va\u0308es ja vaatluses olemine, kus saladus vestleb poeediga ja olukordadele ilmuvad va\u0308ga huvitavad varjundid."}, {"text_idx": "#000018", "text": "Yhe asja yle ma imestan \u2013 et siin raamatus pole yldse tundeluulet, kuna eelmises kogus oli see yks keskseid hoovusi. Ei saa kuidagi o\u0308elda, et meie kangelase elus muusapo\u0303ud kunagi akuutne oleks olnud, kuid need teemad pole valituks saanud. Omamytoloogiale on antud eelisasend. Muus osas vo\u0303ib Mehise poeetikat pidevaks nimetada. See on ikka temale omane heako\u0303laline, tugeva struktuuritundega ja vahel vasakule vupsav vabava\u0308rss. See kogu on terviklikum ja stiiliyhtsem kui va\u0308ga pika aja jooksul kogunenud \u201eSygaval elu ha\u0308maras\u201c (2010)."}, {"text_idx": "#000019", "text": "Mehisel on meeldivalt pisike poeetiline jalaja\u0308lg \u2013 umbes 25 kirjutamisaasta kohta alles teine luulekogu. Ta on Dante so\u0303nadega \u201ekesk meie elu vaevarikast rada\u201c, kuid \u201etahtmine olla veel noor / olla terve ja tugev / ei kuhugi kao\u201c (lk 19). Ta ei anna alla, po\u0303eb la\u0308bi, so\u0303nub kaleda keskea mahedaks kekseaks, kastab ja va\u0308etab oma ulmade tihnikut. Lyyrilist elementi on va\u0308hem, selle asemel leiab mo\u0303tisklevat ja tagasivaatavat, kuid o\u0308eldavas on sa\u0308ilinud va\u0308rskus ja tundlikkus."}, {"text_idx": "#000020", "text": "Kui sulle meeldis see postitus jaga seda oma so\u0303pradega"}, {"text_idx": "#000023", "text": "Salapa\u0308rase virvatulukesena meelitab \u201eKadunud ho\u0303im\u201c end ka\u0308tte vo\u0303tma ning ma\u0308ssib lugeja kavala a\u0308mblikuna juba esimestest leheku\u0308lgedest o\u0303hko\u0303rna, kuid terastugeva saladusloori sisse. Argise ja muinasjutulise ..."}, {"text_idx": "#000024", "text": "Luule pole ainult autori so\u0303naosavus ja pa\u0308dev kirjanduslik bra\u0308nding. See elustub alles sihtkohas, mingist salapa\u0308rasest kokkuko\u0303last lugeja silmis, meeles ja sydames ning laiendab tema ..."}, {"text_idx": "#000025", "text": "Juta Kivima\u0308e romaan \u201eSuur tuba\u201c on lummav lugemine. Mastaapne perekonna\u00adromaan, mille tegevus toimub Hrus\u030cts\u030covi-aegse sula aastatel. Mind u\u0308htaegu jahmatas ja ro\u0303o\u0303mustas tuttavlik maailma tajumise ..."}, {"text_idx": "#000026", "text": "Heli Kendra raamatut lugedes ka\u0308is aeg-ajalt peast la\u0308bi mo\u0303te \u2013 miks see raamat romaanivo\u0303istlusel ko\u0303igest teise koha sai? Algusest peale po\u0303nev, rikkalik uurimus\u00adpo\u0303hine olustikukujutus ... Kas ..."}, {"text_idx": "#000027", "text": "Kui Olga Tokarczuk aastal 2013 Eestis kirjandusfestivali \u201ePrima vista\u201c ku\u0308laline oli, tegi to\u0303lkija Hendrik Lindepuu temaga Sirpi intervjuu, kus on po\u0303gusalt juttu ka romaanist ..."}, {"text_idx": "#000028", "text": "\u0427\u0442\u043e \u0431\u0443\u0434\u0435\u0442? \u0422\u044b \u043d\u0435 \u0431\u0435\u0441\u043f\u043e\u043a\u043e\u0438\u0306\u0441\u044f, \u0434\u0430 \u043e\u0442 \u043f\u043e\u0433\u0438\u0431\u0435\u043b\u0438 \u043d\u0435 \u0431\u043e\u0438\u0306\u0441\u044f, \u0432\u0435\u0434\u044c \u0434\u0430\u0436\u0435 \u0441\u043c\u0435\u0440\u0442\u044c \u0442\u043e\u043b\u044c\u043a\u043e \u043f\u0440\u0435\u0434\u043b\u043e\u0433; \u0447\u0442\u043e \u0435\u0449\u0435 \u0445\u043e\u0447\u0435\u0448\u044c \u0437\u0430 \u043e\u0442\u0432\u0435\u0442\u0430? \u0434\u0430 \u0431\u0443\u0434\u0443\u0442 \u043d\u043e\u0447\u0438, \u043f\u043e\u043b\u043d\u044b ..."}]